CELEX: C2007/315/13
Language: sk
Date: 2007-12-22 00:00:00
Title: Vec C-403/05: Rozsudok Súdneho dvora (veľká komora) z  23. októbra 2007 – Európsky parlament/Komisia Európskych spoločenstiev (Žaloba o neplatnosť — Rozhodnutie Komisie o schválení projektu týkajúceho sa bezpečnosti hraníc na Filipínach — Rozhodnutie prijaté na základe nariadenia (EHS) č. 443/92 — Vykonávacie právomoci Komisie — Hranice)

22.12.2007   
            
            
               SK
            
            
               Úradný vestník Európskej únie
            
            
               C 315/8
            
         Rozsudok Súdneho dvora (veľká komora) z 23. októbra 2007 – Európsky parlament/Komisia Európskych spoločenstiev
   (Vec C-403/05) (1)
   
   (Žaloba o neplatnosť - Rozhodnutie Komisie o schválení projektu týkajúceho sa bezpečnosti hraníc na Filipínach - Rozhodnutie prijaté na základe nariadenia (EHS) č. 443/92 - Vykonávacie právomoci Komisie - Hranice)
   (2007/C 315/13)
   Jazyk konania: francúzština
   Účastníci konania
   
      Žalobca: Európsky parlament (v zastúpení: R. Passos, E. Waldherr, K. Lindahl a G. Mazzini, splnomocnení zástupcovia)
   
      Žalovaná: Komisia Európskych spoločenstiev (v zastúpení: C. Tufvesson a A. Bordes, splnomocnení zástupcovia)
   
      Vedľajší účastník, ktorý v konaní podporuje žalovaného: Španielske kráľovstvo (v zastúpení : J. M. Rodríguez Cárcamo, splnomocnený zástupca)
   Predmet veci
   Zrušenie rozhodnutia Komisie o schválení projektu týkajúceho sa bezpečnosti hraníc Filipínskej republiky (ASIA/2004/016-924; rozpočtový riadok 19 10 02) prijatého na vykonanie nariadenia Rady (EHS) č. 443/92 z 25. februára 1992 o finančnej a technickej pomoci ázijským a latinskoamerickým rozvojovým krajinám a o hospodárskej spolupráci s nimi (Ú. v. ES L 52, s. 1; Mim. vyd. 11/018, s. 146)
   Výrok rozsudku
   
               1.
            
            
               Rozhodnutie Komisie Európskych spoločenstiev o schválení projektu týkajúceho sa bezpečnosti hraníc Filipínskej republiky, ktorý má byť financovaný z rozpočtového riadku 19 10 02 všeobecného rozpočtu Európskych spoločenstiev (Philippine Border Management Project, č. ASIA/2004/016-924), sa zrušuje.
            
         
               2.
            
            
               Komisia Európskych Spoločenstiev je povinná nahradiť trovy konania.
            
         
               3.
            
            
               Španielske kráľovstvo znáša svoje vlastné trovy konania.
            
         
      (1)  Ú. v. EÚ C 10, 14.1.2006.